Sny eerste die maande van die kalender uit. Gebruik jou handwerkmessie en metaalliniaal om dit in reguit lyne te doen. Meet die binnekant van jou CD-houer sodat jy weet hoe groot die kaarte moet wees waarop elke maand geplak gaan word. Sny die gekleurde plakboekpapier nou volgens hierdie mates. Jy het 'n “kaart” (vel plakboekpapier) vir elke maand nodig en speel hier gerus met kleure en motiewe waarvan jy (of die ontvanger van die geskenk!) sal hou.
Gebruik enige boksie of 'n gekoopte geskenkboksie met 'n vel sneespapier van jou keuse. Versier met 'n lint of vars blom.